cometadata/datacite-titles-descriptions-related-identifiers huggingface dataset:
DOI: 10.14457/cu.the.2013.1652
title: การละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองกับความรับผิดทางอาญา

description: วิทยานิพนธ์ฉบับนี้มีจุดมุ่งหมายเพื่อศึกษาสภาพปัญหาและขอบเขตของกฎหมายอาญาที่จะนำมาบังคับใช้ในเรื่องการละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครอง โดยมีการนำบทบัญญัติของกฎหมายต่างประเทศ เช่น ประเทศสหรัฐอเมริกา ประเทศอังกฤษ ประเทศฝรั่งเศส และประเทศสิงคโปร์มาศึกษาเปรียบเทียบ เนื่องจากประเทศเหล่านี้มีการบัญญัติให้การละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองเป็นความผิดอาญาโดยเฉพาะ จากการศึกษาวิจัยพบว่า ประเทศไทยมิได้กำหนดให้การละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองเป็นความผิดอาญาโดยเฉพาะ กฎหมายที่มีอยู่ในปัจจุบันไม่ว่าจะเป็นประมวลกฎหมายอาญา หรือกฎหมายเฉพาะที่จะนำมาบังคับใช้กับการละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองนั้นไม่สอดคล้องและไม่เหมาะสมกับสภาวการณ์ที่เกิดขึ้น ดังนั้นผู้เขียนจึงขอเสนอให้มีการกำหนดมาตรการทางกฎหมายเกี่ยวกับการละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองให้เป็นความผิดอาญาโดยเฉพาะ ทั้งนี้ผู้เขียนได้เสนอแนะบทบัญญัติทางกฎหมายและวิธีการดำเนินคดีที่จะนำมาใช้ในการแก้ปัญหาการละเมิดอำนาจปกครองโดยบิดาหรือมารดาฝ่ายที่ไม่มีอำนาจปกครองที่สอดคล้องและเหมาะสมกับสภาพสังคมไทย
DOI: 10.14457/cu.the.2013.1653
title: ยวนพ่ายโคลงดั้น : ความสำคัญที่มีต่อการสร้างขนบและพัฒนาการของวรรณคดีประเภทยอพระเกียรติของไทย

description: วิทยานิพนธ์ฉบับนี้มุ่งศึกษากลวิธีการประพันธ์ยวนพ่ายโคลงดั้นที่มีความดีเด่นสมบูรณ์แบบและมีอิทธิพลต่อวรรณคดียอพระเกียรติสมัยต่อมา ผลการศึกษาพบว่ายวนพ่ายโคลงดั้นมีกลวิธีการประพันธ์ที่ดีเยี่ยมทั้งกลวิธีการเล่าเรื่องและกลวิธีทางวรรณศิลป์ ผู้เล่าเรื่อง คือ ผู้ประพันธ์ที่แสดงตนว่าอยู่ฝ่ายสมเด็จพระบรมไตรโลกนาถ จึงมุ่งสรรเสริญสมเด็จพระบรมไตรโลกนาถอย่างมีเอกภาพผ่านองค์ประกอบต่างๆ ของเรื่อง ซึ่งแสดงให้เห็นภาพลักษณ์กว้าง ๆ ของพระองค์ คือ พระมหากษัตริย์ที่สมบูรณ์แบบและภาพที่ต้องการเน้นเฉพาะในเรื่องนี้ ซึ่งได้แก่ ภาพกษัตริย์นักรบผู้เก่งกล้า มีปัญญา และมีเมตตาธรรม นอกจากนี้ กวียังสร้างตัวละครคู่ปรปักษ์เพื่อเชิดชูความดีงามของสมเด็จพระบรมไตรโลกนาถให้เด่นชัดขึ้น การสร้างฉากเมืองเชียงชื่นแสดงให้เห็นพระเดชานุภาพของพระองค์ได้ชัดเจน ส่วนกลวิธีทางวรรณศิลป์ในยวนพ่ายโคลงดั้นทำให้บทประพันธ์มีทั้งความไพเราะงดงามและทำให้การสรรเสริญสมเด็จพระบรมไตรโลกนาถมีความลุ่มลึก เช่น การใช้ความเปรียบเพื่อยกย่องพระองค์ว่าดีเลิศเหมือนเทพเจ้า เหมือนพระพุทธเจ้า และเหมือนตัวละครในวรรณคดีเรื่องต่าง ๆ การเล่นคำแบบซ้ำคำและซ้ำเสียงที่สร้างทั้งความไพเราะและเน้นความหมายของเนื้อความ กลวิธีการประพันธ์ที่มีลักษณะโดดเด่นทำให้ยวนพ่ายโคลงดั้นเป็นต้นแบบให้แก่วรรณคดียอพระเกียรติสมัยต่อมา มีการแต่งบทประพันธ์เลียนแบบยวนพ่ายโคลงดั้น เช่น การสร้างเนื้อหาให้เป็นองค์ประกอบต่าง ๆ เพื่อเชิดชูคุณลักษณ์ของพระมหากษัตริย์ การเล่าเหตุการณ์แต่ละเหตุการณ์ที่ร้อยเรียงต่อกันด้วยการใช้คำว่า “แถลงปาง” และการใช้ความเปรียบเพื่อสรรเสริญพระมหากษัตริย์ อย่างไรก็ตาม วรรณคดียอพระเกียรติสมัยต่อมาก็มีพัฒนาการที่ต่างออกไป ซึ่งเป็นไปตามบริบทของสังคม เช่น การสรรเสริญพระมหากษัตริย์จากที่เป็นเทวราชาอย่างเด่นชัดใน ยวนพ่ายโคลงดั้นก็คลี่คลายเป็นมนุษย์ที่ทรงธรรมและทรงงานอย่างหนักเพื่อประชาชนในวรรณคดียอพระเกียรติปัจจุบัน พระสติปัญญาญาณหยั่งรู้อดีต อนาคต หรือใจคนก็ปรับเปลี่ยนให้เห็นพระสติปัญญาที่เกิดจากการศึกษาและเรียนรู้สรรพวิทยา
DOI: 10.14457/cu.the.2013.1654
title: การทำนายความขรุขระผิวชิ้นงานในกระบวนการโดยการประยุกต์ใช้แรงตัดพลวัตในการกลึงเหล็กกล้าคาร์บอนเกรด S45C ด้วยใบมีดคาร์ไบด์เคลือบผิว

description: งานวิจัยนี้นำเสนอสมการทำนายความขรุขระผิวชิ้นงานในระหว่างกระบวนการกลึงเหล็กกล้าคาร์บอน ด้วยใบมีดคาร์ไบด์เคลือบผิว โดยมีวัตถุประสงค์เพื่อศึกษาความสัมพันธ์ของความขรุขระผิวชิ้นงานขณะตัดกับอัตราส่วนแรงตัดพลวัตบนเครื่องกลึงซีเอ็นซี อัตราส่วนแรงตัดพลวัตถูกนำมาประยุกต์ใช้โดยการหาพื้นที่ใต้กราฟของแรงป้อนตัดพลวัตต่อแรงตัดหลักพลวัต เพื่อใช้ในการทำนายความขรุขระผิวขณะตัดโดยไม่คำนึงถึงเงื่อนไขการตัดที่เปลี่ยนแปลงไป ไดนาโมมิเตอร์ถูกติดตั้งบนชุดป้อมมีดของเครื่องกลึงซีเอ็นซีเพื่อตรวจจับแรงที่เกิดขึ้นขณะตัด ทั้งนี้ความสัมพันธ์ระหว่างแรงตัดพลวัตและความขรุขระผิวสามารถพิสูจน์ได้ในโดเมนความถี่ โดยที่แรงตัดพลวัตและความขรุขระผิวชิ้นงานจะมีความถี่ที่ตรงกัน ฟังก์ชันเอกโปเนนเชียลถูกนำมาใช้เพื่อพัฒนาสมการทำนายความขรุขระผิวชิ้นงานขณะตัด ซึ่งสอดคล้องกับทฤษฎีความขรุขระผิว โดยมีพารามิเตอร์ คือ ความเร็วในการตัด100-260 เมตรต่อนาที อัตราการป้อนตัด 0.1-0.3 มิลลิเมตรต่อรอบ ความลึกตัด 0.2-0.8 มิลลิเมตร รัศมีจมูกมีด 0.4-0.8 มิลลิเมตร มุมคายเศษโลหะ -6 และ11 องศา รวมถึงอัตราส่วนพื้นที่แรงตัดพลวัต การวิเคราะห์สมการถดถอยพหุคูณถูกนำมาใช้เพื่อหาค่าสัมประสิทธิ์ด้วยวิธีการกำลังสองน้อยที่สุด ที่ระดับความเชื่อมั่น 95% จากผลการทดลองพบว่าสมการทำนายค่าความขรุขระผิวชิ้นงานขณะตัดที่พัฒนาขึ้น มีค่าความแม่นยำเท่ากับ 91.89% สำหรับสมการทำนายความขรุขระผิวเฉลี่ย และ 91. 97% สำหรับสมการทำนายความขรุขระผิวสูงสุด
DOI: 10.14457/cu.the.2013.1655
title: วิญญูชนกับชุมชนมีมนุษยธรรมในหลุนอี่ว์

description: วิทยานิพนธ์นี้มุ่งวิเคราะห์มโนทัศน์วิญญูชนและบทบาทในการสร้างชุมชนมีมนุษยธรรม โดยชี้ให้เห็นถึงพลังแห่งจินตนาการซึ่งวิญญูชนนำมาใช้ในการบ่มเพาะคุณธรรมแห่งตน การสร้างตัวตนทางคุณธรรม ตลอดจนใช้พลังแห่งจินตนาการดังกล่าวในการสร้างชุมชนในระดับต่างๆ แง่มุมดังกล่าวสามารถฉายภาพวิญญูชนที่มีความสร้างสรรค์ตลอดจนมีความเป็นเลิศทางคุณธรรม รวมทั้งมีความแช่มชื่นเบิกบานในการดำเนินชีวิตที่มีจริยธรรมร่วมกับผู้คนในสังคมได้อย่างสมดุลกลมกลืนพลังแห่งจินตนาการของวิญญูชนเป็นพลังที่วิญญูชนใช้ในการเข้าสู่ความเป็นอุดมคติ รวมทั้งแปรเปลี่ยนความเป็นอุดมคติให้กลายเป็นสภาวะที่ดีที่สุดที่เป็นไปได้ ด้วยพลังแห่งจินตนาการ วิญญูชนสามารถสร้างชุมชนมีมนุษยธรรมได้ใน 3 ระดับ คือในระดับปัจเจกบุคคล ในระดับสังคม และในระดับประวัติศาสตร์ ในระดับปัจเจกบุคคลวิญญูชนเป็นตัวแบบทางคุณธรรม ผู้ขัดเกลาและประเมินคนในสังคม ในระดับสังคมวิญญูชนเป็นภาพแทนของชุมชนมีมนุษยธรรมและทำการสร้างชุมชนมีมนุษยธรรมในจินตนาการในฐานะพลังเชิงสัญลักษณ์ ในระดับประวัติศาสตร์วิญญูชนสร้างชุมชนมีมนุษยธรรมผ่านการตีความความทรงจำร่วมทางสังคม และใช้พลังแห่งจินตนาการโดยการ “เล่น”กับมนุษยธรรมเพื่อที่จะสร้างบรรทัดฐานมนุษยธรรมให้เกิดขึ้น นอกจากนี้วิทยานิพนธ์นี้ยังเสนอบทบาทแห่งการเป็นผู้ปกครองของวิญญูชนที่ใช้พลังทางคุณธรรม เต๋อ ในการปกครอง การแก้ไขนามให้ถูกต้องโดยสร้างระบบภาษาแห่งมนุษยธรรม และการแก้ไขความตึงแย้งและการสนับสนุนความกลมเกลียวให้เกิดขึ้นในสังคมได้
DOI: 10.14457/cu.the.2013.1656
title: การพัฒนารูปแบบการฝึกอบรมเพื่อเสริมสร้างการรู้สารสนเทศสำหรับแรงงานกลุ่มอุตสาหกรรมการผลิตตามแนวคิดการเรียนรู้แบบร่วมกันและการเรียนรู้เท่าทันเทคโนโลยีสารสนเทศและการสื่อสาร

description: การวิจัยครั้งนี้มีวัตถุประสงค์คือ 1) เพื่อศึกษาความต้องการเรียนรู้ด้านการรู้สารสนเทศของแรงงานกลุ่มอุตสาหกรรมแรงงานการผลิต 2) เพื่อพัฒนารูปแบบการฝึกอบรมเพื่อเสริมสร้างการรู้สารสนเทศสำหรับแรงงานกลุ่มอุตสาหกรรมการผลิตตามแนวคิดการเรียนรู้แบบร่วมกันและการเรียนรู้เท่าทันเทคโนโลยีสารสนเทศและการสื่อสาร 3) เพื่อศึกษาผลของการทดลองใช้รูปแบบการฝึกอบรมเพื่อเสริมสร้างการรู้สารสนเทศสำหรับแรงงานกลุ่มอุตสาหกรรมการผลิตตามแนวคิดการเรียนรู้แบบร่วมกันและการเรียนรู้เท่าทันเทคโนโลยีสารสนเทศและการสื่อสาร 4) เพื่อศึกษาถึงปัจจัยที่เกี่ยวข้องที่มีผลต่อการพัฒนารูปแบบการฝึกอบรมเพื่อเสริมสร้างการรู้สารสนเทศสำหรับแรงงานที่พัฒนาขึ้น โดยมีประชากรคือแรงงานกลุ่มอุตสาหกรรมการผลิตที่ปฏิบัติงานในกลุ่มบริษัทเครื่องนุ่งห่มและสิ่งทอที่เป็นสมาชิกของสภาอุตสาหกรรมแห่งประเทศไทย จำนวน 400 คน ผลการวิจัยพบว่า ความต้องการเรียนรู้ด้านการรู้สารสนเทศของแรงงานอยู่ในระดับมาก หัวข้อเรื่องที่ต้องการฝึกอบรม คือโปรแกรมสำนักงาน อินเตอร์เน็ตสืบค้นและอีเมล รูปแบบการฝึกอบรมเพื่อเสริมสร้างการรู้สารสนเทศสำหรับแรงงานประกอบด้วย ระยะที่ 1. การระบุความต้องการขององค์กรและผู้เรียน ระยะที่ 2. การศึกษาบริบทการทำงานของผู้เรียน ระยะที่ 3. การวางแผนกำหนดเป้าหมายการฝึกอบรม และแผนกิจกรรม ระยะที่ 4. การดำเนินงาน 4.1 การกำหนดหัวข้อการฝึกอบรม 4.2 การกำหนดวิธีการฝึกอบรม 4.3 การจัดหาทรัพยากรในการฝึกอบรม 4.4 การดำเนินการฝึกอบรม 4.4.1 การวางแผนดำเนินงานร่วมกัน 4.4.2 การวิเคราะห์รวบรวมงานที่ทำร่วมกัน 4.4.3 การร่วมกันตัดสินใจรู้เท่าทันในการจัดการ 4.4.4 การสร้างสรรค์ประยุกต์ใช้สารสนเทศอย่างมีจริยธรรมและถูกต้องตามกฎหมาย 4.4.5 การประเมินผลการเรียนรู้ 5. การประเมินรูปแบบการฝึกอบรม ผลของการทดลองใช้รูปแบบการฝึกอบรมพบว่าค่าเฉลี่ยคะแนนความรู้ ทักษะและทัศนคติด้านการรู้สารสนเทศก่อนและหลังการทดลองแตกต่างกันอย่างมีนัยสำคัญทางสถิติที่ระดับ .05 และค่าเฉลี่ยคะแนนหลังการทดลองของกลุ่มทดลองและกลุ่มควบคุมแตกต่างกันอย่างมีนัยสำคัญทางสถิติที่ระดับ .05 ปัจจัยที่ส่งเสริมรูปแบบการฝึกอบรมที่พัฒนาขึ้น คือวัตถุประสงค์หลักมีความสอดคล้องกับนโยบายองค์กร การให้ความร่วมมือจากผู้บริหาร สร้างแรงจูงใจให้คนในองค์กร วิธีการกำหนดคุณสมบัติรับผู้เข้ารับการฝึกอบรม เนื้อหาสาระเชื่อมโยงกับบริบทในการทำงาน กิจกรรมกลุ่มเพื่อการเรียนรู้ งบประมาณ ทรัพยากรและแหล่งข้อมูล บทบาทความเป็นผู้นำ และระยะเวลาที่เหมาะสม
DOI: 10.14457/cu.the.2013.1657
title: ถนนคนเดินสำหรับพาณิชยกรรมชุมชน : การศึกษาเปรียบเทียบระหว่างถนนราชดำเนินและถนนวัวลาย จังหวัดเชียงใหม่

description: ถนนคนเดิน เป็นทางเลือกใหม่ของการท่องเที่ยวและการพัฒนาฟื้นฟูเมือง โดยเชียงใหม่มีการนำเอาวิถีชีวิตล้านนามาเป็นหัวใจในการเสนอกิจกรรมถนนคนเดิน แต่เมื่อพิจารณาการเกิดโครงการถนนคนเดินในเชียงใหม่กลับไม่ได้มาจากชุมชนในพื้นที่ แต่เกิดจากภาครัฐ ที่มีนโยบายการสร้างตลาดนัดถนนคนเดินเพื่อเศรษฐกิจของจังหวัดเชียงใหม่เป็นหลักมากกว่าความสำคัญของคนในชุมชน ดังนั้นการศึกษานี้จึงเห็นถึงผลประโยชน์ของการศึกษาเปรียบเทียบระหว่างถนนราชดำเนินและถนนวัวลาย โดยคำถามงานวิจัย ว่า ถนนราชดำเนินและถนนวัวลายมีคุณสมบัติทางกายภาพ เศรษฐกิจ และสังคมเหมือนหรือแตกต่างกันอย่างไร จึงทำให้กิจกรรมถนนคนเดินเพื่อการพาณิชยกรรมชุมชนประสบความสำเร็จ การตอบคำถามในงานวิจัยได้มาจากการทบทวนวรรณกรรม งานวิจัยที่เกี่ยวข้อง การเก็บข้อมูลภาคสนาม ได้แก่ การศึกษาความอเนกประโยชน์ในพื้นที่ ปริมาณการสัญจรผ่านพื้นที่ เพื่อสรุปเบื้องต้นของการเป็นถนนคนเดินสำหรับพาณิชยกรรมชุมชนก่อน แล้วจึงทำการศึกษาองค์ประกอบทางกายภาพ เศรษฐกิจและสังคม ที่แตกต่างกันในรายละเอียดของทั้ง 2 พื้นที่เพื่อหาองค์ประกอบร่วมเพื่อใช้เป็นเกณฑ์ในการพัฒนากิจกรรมถนคนเดินสำหรับพาณิชยกรรมชุมชน ในบริบทของจังหวัดเชียงใหม่ต่อไปผลการศึกษาในภาพรวมพบว่า จากสมมติฐานในการวิจัยที่ว่า ถนนราชดำเนินและถนนวัวลายมีลักษณะของการเป็นถนนคนเดินสำหรับพาณิชยกรรมชุมชนที่ประสบความสำเร็จเหมือนกัน นั้นเป็นจริงตามสมมติฐานเบื้องต้น โดยเป็นข้อสรุปที่ได้จากการศึกษาความเป็นอเนกประโยชน์และปริมาณการสัญจรผ่านพื้นที่ โดยในรายละเอียดจะพบว่า ถนนราชดำเนินและถนนวัวลายมีลักษณะของการเป็นถนนคนเดินที่มีคนนอกพื้นที่มาใช้งานสูงและมีคนในพื้นที่มาใช้งานสูงตามลำดับ แต่เนื่องจากถนนทั้ง 2 อยู่ในตำแหน่งที่ตั้งรวมทั้งองค์ประกอบเมืองที่สัมพันธ์กับพื้นที่เมืองโดยรวมที่มีลักษณะสังคมและเศรษฐกิจที่แตกต่างกัน จึงทำให้องค์ประกอบร่วมในพื้นที่แตกต่างกันไปในรายละเอียด กล่าวคือ 1) โครงข่ายการสัญจรที่ทำหน้าที่เชื่อมโยงกิจกรรมในระดับเมืองกับระดับชุมชน 2) การใช้ประโยชน์ที่ดินและอาคารที่สัมพันธ์กับชีวิตประจำวันของคนในพื้นที่กับสัมพันธ์กับกิจกรรมดึงดูดความสนใจของนักท่องเที่ยว 3) ขนาดมวลอาคารและที่ว่างที่พอเหมาะ เชื่อมโยงพื้นที่กิจกรรมทางด้านการท่องเที่ยวได้ดีกับเชื่อมโยงพื้นที่อยู่อาศัยได้ดี 4) ลักษณะฝังตัวของตำแหน่งกิจกรรมระดับเมืองที่อยู่บนถนนหลักและระดับชุมชนที่อยู่ในถนนย่อย และ 5) ความมีส่วนร่วมในการดูแลพื้นที่ผ่านการดูแลโดยรัฐกับดูแลโดยคนในพื้นที่เอง ของพื้นที่ศึกษาทั้ง 2 แห่ง
DOI: 10.14457/cu.the.2013.1659
title: การออกแบบระบบจำลองอัลตร้าซาวน์เพื่อใช้ในการฝึกหัดแพทย์ ในการตรวจหัวใจของทารกในครรภ์ ต้นทุนต่ำและพกพาสะดวก

description: การใช้เครื่องมืออัลตร้าซาวน์มีความสำคัญในการการวิเคราะห์ตรวจหาโรคในปัจจุบันอย่างแพร่หลาย ในการฝึกแพทย์ฝึกหัดให้ชำนาญในการใช้เครื่องมือตรวจนั้น สูตินรีแพทย์ฝึกหัดจำเป็นต้องใช้ระยะเวลาการฝึกที่มาก แต่มีข้อจำกัดต่างๆ เช่น ข้อจำกัดของจำนวนอุปกรณ์อัลตร้าซาวน์และจำนวนคนไข้จริงที่ใช้การฝึก ทำให้แพทย์ที่ชำนาญนั้นมีน้อย ถึงแม้จะได้มีระบบจำลองอัลตร้าซาวน์เพื่อการฝึกฝนแต่ที่มีขายในปัจจุบันนั้นมีราคาแพงที่สูงและระบบจำลองมีขนาดที่ใหญ่ขนส่งเคลื่อนย้ายและติดตั้งได้ไม่สะดวก ดังนั้นในงานวิจัยนี้จึงได้เสนอระบบจำลองอัลตร้าซาวน์เพื่อใช้ฝึกหัดแพทย์ตรวจหัวใจของทารกในครรภ์ที่ใช้ได้จริงซึ่งต้นทุนต่ำ สามารถเคลื่อนย้ายติดตั้งได้สะดวกประกอบด้วยส่วนหัวตรวจจำลองต้นทุนต่ำและใช้ฝึกได้จริงที่ใช้การติดตามการเคลื่อนไหวแบบแขนกลและเคลื่อนที่ได้หกองศาเสรี และมีส่วนของท้องคนไข้จำลองเพื่อความเสมือนจริงในการฝึกตรวจ และในส่วนซอฟท์แวร์ที่เป็นส่วนแสดงภาพตัดขวางของข้อมูลภาพอัลตร้าซาวน์ของคนไข้จริงร่วมกับแบบจำลองสามมิติของทารกในครรภ์เพื่อช่วยชี้นำในการฝึกฝน ในการประเมินระบบจำลองอัลตร้าซาวน์นี้ทำโดยให้สูตินรีแพทย์ผู้เชี่ยวชาญใช้เครื่องตรวจอัลตร้าซาวน์ทำการประเมินด้วยแบบสอบถาม ผลการประเมินที่ออกมาแสดงให้เห็นว่าระบบที่ออกแบบสามารถนำไปใช้ในการฝึกจริงได้และเคลื่อนย้ายติดตั้งได้สะดวก
DOI: 10.5281/zenodo.3263903
title: Food choice in the nematode Caenorhabtidis elegans

description: Dataset Food choice in the nematode Caenorhabtidis elegans<br> A study about the influence of starvation and life stage on the food choice of C. elegans between OP50 and Bacillus megaterium Seven universities in the Netherlands and Belgium are taking part in a project that aims to study which factors influence the predictability of evolution. Caenorhabtidis elegans is the study object in this project. All the universities perform an experiment where they apply a selection pressure in the form of Bacillus megaterium, a food source that nematodes avoidwhen given a choice. Nematodes avoid this food source because of the poor quality. However, the nematodes are normally kept on a strain of Escherichia coli, OP50, which is also of poor quality. This raises the question to what extent C. elegans has different preferences for the two kinds of bacteria, B. megaterium and E. coli and what factors influence this preference. <br> A study of Avery and Shtonda (2003) points in the direction that OP50 will be chosen over B. megaterium. This study shows that smaller bacteria are better food sources than larger bacteria. B. megaterium is a larger bacterium than E. coli (Vary et al., 2007). The hypothesis that C. elegans prefers OP50 over B. megaterium will be tested in two different experiments, aimed to investigate which factors influence their preference. In the first experiment the influence of starvation on the food choice between B. megaterium and OP50 will be tested. In the second experiment the effect of life stage on the food choice of nematodes will be investigated. In addition, another experiment will be performed to test to what extent food choice experiments in nematodes are repeatable.
DOI: 10.5281/zenodo.3263904
title: Food choice in the nematode Caenorhabtidis elegans

description: Dataset Food choice in the nematode Caenorhabtidis elegans<br> A study about the influence of starvation and life stage on the food choice of C. elegans between OP50 and Bacillus megaterium Seven universities in the Netherlands and Belgium are taking part in a project that aims to study which factors influence the predictability of evolution. Caenorhabtidis elegans is the study object in this project. All the universities perform an experiment where they apply a selection pressure in the form of Bacillus megaterium, a food source that nematodes avoidwhen given a choice. Nematodes avoid this food source because of the poor quality. However, the nematodes are normally kept on a strain of Escherichia coli, OP50, which is also of poor quality. This raises the question to what extent C. elegans has different preferences for the two kinds of bacteria, B. megaterium and E. coli and what factors influence this preference. <br> A study of Avery and Shtonda (2003) points in the direction that OP50 will be chosen over B. megaterium. This study shows that smaller bacteria are better food sources than larger bacteria. B. megaterium is a larger bacterium than E. coli (Vary et al., 2007). The hypothesis that C. elegans prefers OP50 over B. megaterium will be tested in two different experiments, aimed to investigate which factors influence their preference. In the first experiment the influence of starvation on the food choice between B. megaterium and OP50 will be tested. In the second experiment the effect of life stage on the food choice of nematodes will be investigated. In addition, another experiment will be performed to test to what extent food choice experiments in nematodes are repeatable.
DOI: 10.5281/zenodo.3263905
title: Food choice in the nematode Caenorhabtidis elegans

description: Dataset Food choice in the nematode Caenorhabtidis elegans<br> A study about the influence of starvation and life stage on the food choice of C. elegans between OP50 and Bacillus megaterium Seven universities in the Netherlands and Belgium are taking part in a project that aims to study which factors influence the predictability of evolution. Caenorhabtidis elegans is the study object in this project. All the universities perform an experiment where they apply a selection pressure in the form of Bacillus megaterium, a food source that nematodes avoid when given a choice. Nematodes avoid this food source because of the poor quality. However, the nematodes are normally kept on a strain of Escherichia coli, OP50, which is also of poor quality. This raises the question to what extent C. elegans has different preferences for the two kinds of bacteria, B. megaterium and E. coli and what factors influence this preference. <br> A study of Avery and Shtonda (2003) points in the direction that OP50 will be chosen over B. megaterium. This study shows that smaller bacteria are better food sources than larger bacteria. B. megaterium is a larger bacterium than E. coli (Vary et al., 2007). The hypothesis that C. elegans prefers OP50 over B. megaterium will be tested in two different experiments, aimed to investigate which factors influence their preference. In the first experiment the influence of starvation on the food choice between B. megaterium and OP50 will be tested. In the second experiment the effect of life stage on the food choice of nematodes will be investigated. In addition, another experiment will be performed to test to what extent food choice experiments in nematodes are repeatable.
DOI: 10.5281/zenodo.3263906
title: Food choice in the nematode Caenorhabtidis elegans

description: Dataset Food choice in the nematode Caenorhabtidis elegans<br> A study about the influence of starvation and life stage on the food choice of C. elegans between OP50 and Bacillus megaterium Seven universities in the Netherlands and Belgium are taking part in a project that aims to study which factors influence the predictability of evolution. Caenorhabtidis elegans is the study object in this project. All the universities perform an experiment where they apply a selection pressure in the form of Bacillus megaterium, a food source that nematodes avoid when given a choice. Nematodes avoid this food source because of the poor quality. However, the nematodes are normally kept on a strain of Escherichia coli, OP50, which is also of poor quality. This raises the question to what extent C. elegans has different preferences for the two kinds of bacteria, B. megaterium and E. coli and what factors influence this preference. <br> A study of Avery and Shtonda (2003) points in the direction that OP50 will be chosen over B. megaterium. This study shows that smaller bacteria are better food sources than larger bacteria. B. megaterium is a larger bacterium than E. coli (Vary et al., 2007). The hypothesis that C. elegans prefers OP50 over B. megaterium will be tested in two different experiments, aimed to investigate which factors influence their preference. In the first experiment the influence of starvation on the food choice between B. megaterium and OP50 will be tested. In the second experiment the effect of life stage on the food choice of nematodes will be investigated. In addition, another experiment will be performed to test to what extent food choice experiments in nematodes are repeatable.
DOI: 10.7910/dvn/jtaxad/3a6yd1
title: DemSatisCode.R

description: a) change working directory, b) download CSES IMD dataset and codebook from GESIS or original source
DOI: 10.14457/cu.the.2013.1660
title: การจำกัดกระแสลัดวงจรในระบบส่งไฟฟ้าด้วยวิธีผสมผสานระหว่างการแบ่งแยกบัส การใช้รีแอกเตอร์จำกัดกระแส และการเปลี่ยนเส้นทางการเชื่อมต่อสายส่ง

description: เมื่อเกิดความผิดพร่องในระบบส่งไฟฟ้ากำลัง และกระแสลัดวงจรมีขนาดสูงเกินกว่าพิกัดของเซอร์กิตเบรกเกอร์ จะก่อให้เกิดความเสียหายแก่เซอร์กิตเบรกเกอร์และอุปกรณ์ต่างๆในระบบ อาจทำให้ระบบส่งไฟฟ้าโดยรวมสูญเสียเสถียรภาพและความเชื่อถือได้ วิทยานิพนธ์ฉบับนี้นำเสนอวิธีการหาตำแหน่งและรูปแบบที่เหมาะสมของการเปลี่ยนแปลงระบบที่จะก่อให้เกิดผลกระทบต่อความมั่นคงและความเชื่อถือได้น้อยที่สุด และเพิ่มสมรรถนะในการจำกัดกระแสลัดวงจรของระบบส่งไฟฟ้า โดยพิจารณาวิธีผสมผสานระหว่างการแบ่งแยกบัส การใช้รีแอกเตอร์จำกัดกระแส และการเปลี่ยนเส้นทางการเชื่อมต่อสายส่ง ภายใต้เงื่อนไขจุดทำงานของระบบ ณ ภาวะอยู่ตัว และเงื่อนไขความมั่นคงเชิงเสถียรภาพแรงดัน เงื่อนไขความมั่นคงกรณีสายส่งหลุด 1 เส้น รวมถึงเงื่อนไขพิกัดกระแสลัดวงจรของอุปกรณ์ป้องกัน ทดสอบประสิทธิภาพของวิธีการจำกัดกระแสลัดวงจรที่นำเสนอ โดยใช้ระบบส่งไฟฟ้ากำลังบริเวณรอบกรุงเทพฯ พบว่า สามารถจำกัดกระแสลัดวงจรในระบบส่งไฟฟ้าดังกล่าวให้ต่ำกว่าพิกัดของอุปกรณ์ป้องกันได้ในทุกบัส อีกทั้งส่งผลกระทบต่อความมั่นคงของระบบต่ำที่สุดด้วย
DOI: 10.14457/cu.the.2013.1661
title: สมบัติเชิงแสงของชั้นควอนตัมดอตอินเดียมอาร์เซไนด์ที่ปลูกซ้อน ทับกันบนพื้นผิวลายตาราง

description: วิทยานิพนธ์ฉบับนี้นำเสนอการเปลี่ยนแปลงสัณฐานวิทยาพื้นผิวที่ส่งผลต่อสมบัติเชิงแสงของควอนตัมดอต InAs และชั้นคั่น GaAs จำนวน 1, 3 และ 5 ชั้น บนพื้นผิวลายตาราง In0.2Ga0.8As ซึ่งเป็นโครงสร้างหลักของทุกชิ้นงาน สัณฐานวิทยาพื้นผิวถูกศึกษาด้วยกล้องจุลทรรศน์แรงอะตอม เมื่อชั้นคั่น GaAs หนา 10 nm การเพิ่มจำนวนชั้นของ InAs จาก 1 ไป 3 ส่งผลให้ aspect ratio เพิ่มขึ้นอย่างรวดเร็ว ความสูงของควอนตัมดอตเพิ่มขึ้น 2 nm และค่าโพลาไรซ์ (DOP) เพิ่มขึ้น 38% จากการวัดโดยเทคนิคโพลาไรเซชันโฟโตลูมิเนสเซนซ์ (PPL) อย่างไรก็ตามเมื่อจำนวนชั้นของ InAs เพิ่มจาก 3 ไป 5 aspect ratio จะอิ่มตัวโดยความสูงของควอนตัมดอตลดลง 2 nm และ DOP ลดลงเหลือเพียง 3% ความสัมพันธ์ดังกล่าวแสดงให้เห็นว่าสมบัติโพลาไรซ์ของแสงที่เปล่งออกมาจะถูกกระทบโดย aspect ratio และความสูงของควอนตัมดอตเป็นอย่างมาก เมื่อปรับความหนาของชั้นคั่น GaAs เปลี่ยนเป็น 6 และ 3 nm aspect ratio ของควอนตัมดอตจากชิ้นงานที่มี InAs 1, 3 และ 5 ชั้น มีค่าใกล้เคียงกันเมื่อความหนาชั้นคั่น 6 nm แต่จะแตกต่างกันอย่างชัดเจนที่ความหนาของชั้นคั่น 3 nm ความสูงเฉลี่ยควอนตัมดอตของชิ้นงานที่ความหนาชั้นคั่น 6 และ 3 nm มีการเปลี่ยนแปลงที่คล้ายกันคือ มีค่าเพิ่มขึ้นเมื่อจำนวนชั้นเพิ่มขึ้นจาก 1 เป็น 3 ชั้น แต่จะลดลงเมื่อจำนวนชั้นเพิ่มขึ้นเป็น 5 ชั้น ความสูงเฉลี่ยควอนตัมดอตของชิ้นงานที่ความหนาชั้นคั่น 6 nm สูงกว่าชิ้นที่ความหนาชั้นคั่น 3 nm จากความเครียดที่เพิ่มขึ้นของการลดความหนาชั้นคั่นทำให้ควอนตัมดอตก่อตัวได้เร็วขึ้น การเปลี่ยนแปลงสัณฐานวิทยาพื้นผิวดังกล่าวจะทำให้เราสามารถปรับปรุงสมบัติโพลาไรซ์ของแสงที่เปล่งออกมาได้เพิ่มเติม
DOI: 10.14457/cu.the.2013.1662
title: การสร้างคุณลักษณะแบบเพิ่มสำหรับการเรียนรู้เชิงลึกโดยใช้ตัวเข้ารหัสอัตโนมัติ

description: วิทยานิพนธ์ฉบับนี้เป็นการนำเสนอแนวคิดของวิธีการสร้างคุณลักษณะแบบเพิ่มสำหรับการเรียนรู้เชิงลึกโดยใช้ตัวเข้ารหัสอัตโนมัติ ซึ่งเป็นขั้นตอนวิธีใหม่สำหรับการเรียนรู้คุณลักษณะในแต่ละชั้นของเครือข่าย จากเดิมที่คุณลักษณะในแต่ละชั้นถูกสร้างพร้อมกันตั้งแต่เริ่มต้นฝึก เสนอแนวคิดใหม่ให้สร้างคุณลักษณะพื้นฐานขึ้นก่อนและเพิ่มคุณลักษณะเสริมเข้าไปจนครบตามจำนวนคุณลักษณะที่กำหนด จากการทดลองกับข้อมูล MNIST และข้อมูล CIFAR-10 พบว่าการเรียนรู้คุณลักษณะด้วยการสร้างแบบเพิ่มโดยใช้ตัวเข้ารหัสอัตโนมัติแบบเบาบางผสมกับแบบลดการรบกวนให้ค่าความแม่นยำที่ดีกว่าการเรียนรู้คุณลักษณะด้วยการสร้างแบบพร้อมกัน
DOI: 10.14457/cu.the.2013.1663
title: อัลกอริทึมเรียนรู้สำหรับการวินิจฉัยโรคที่เกี่ยวข้องกับความผิดปกติทางการเคลื่อนไหวโดยใช้ข้อมูลการเดิน

description: การวิเคราะห์ข้อมูลการเดิน เป็นการศึกษาเกี่ยวกับข้อมูลการเดินของมนุษย์ รวมถึงการเก็บข้อมูลและการวิเคราะห์ข้อมูล ข้อมูลเหล่านี้สามารถนำไปใช้ประโยชน์ในหลาย ๆ ด้าน โดยเฉพาะอย่างยิ่งในทางการแพทย์ได้ใช้ข้อมูลเหล่านี้นำไปวิเคราะห์โรคที่ส่งผลกระทบต่อการเดิน เพื่อวินิจฉัย ดำเนินรักษาและฟื้นฟูผู้ป่วย กระบวนการการวินิจฉัยนั้น แพทย์ผู้เชี่ยวชาญจะทำการอ่านและวิเคราะห์ผลของข้อมูลที่ได้มา ซึ่งในขั้นตอนนี้ต้องใช้ผู้ที่มีความรู้ที่เฉพาะทางและใช้ผู้ที่มีความเชี่ยวชาญอีกด้วย ดังนั้นวิทยานิพนธ์นี้จึงนำเสนอระบบการวิเคราะห์ข้อมูลการเดินจาก Motion Capture ในการจำแนกผู้ป่วยที่มีโรคเกี่ยวกับการเดิน โดยจะแบ่งออกเป็น 3 คลาส คือ คนปกติ (Normal), ผู้ป่วยข้อเข่าเสื่อม (Sick/Knee OA), ผู้ป่วยพาร์กินสัน (Sick/Parkinson) การทดลองได้ศึกษาสภาพแวดล้อมที่เหมาะสม โดยศึกษาในผู้กลุ่มตัวอย่าง 88 ราย เป็นคนปกติสูงวัย 27 คน ผู้ป่วยข้อเข่าเสื่อม 34 คนและผู้ป่วยพาร์กินสัน 27 คน ซึ่งผลการทดลองได้ให้ค่าความแม่นยำที่ดีที่สุดเป็นฟีเจอร์ที่ใช้ตำแหน่งในวงจรการเดินสี่ตำแหน่งโดยใช้ Support vector machine (SVM) โครงสร้างแบบ One VS One ในการจำแนกประเภท ซึ่งได้ค่าความแม่นยำเป็น 70% และนำเสนอโปรแกรมต้นแบบที่มีขอบเขตค่าปกติเพื่อช่วยให้สามารถใช้ระบบนี้ในการจำแนกผู้ป่วยได้ในเบื้องต้น